REŠITVE SEDMEGA GRADIVA

1. Ali v tvoji bližini doma že cveti kakšno sadno cvetje? Najlepše so vidni deli cveta na jablani, hruški in pa na češnji. V učbeniku je narisan cvet češnje. Še enkrat si ga oglej in preberi snov v učbeniku str 99.

Ko greš v naravo opazuj rastline…. Po listih spoznaš ali je enokaličnica ali dvokaličnica…

Poglej cvetove… ali vidiš čašne liste, venčne liste, prašnike… za pestič pa je potrebno cvet prerezat… enega lahko poskusiš, ma res samo enega…

2. Kateri listi na cvetu so obarvani? Zakaj pa so obarvani?

Na cvetu so obarvani venčni listi. Zato, da s svojimi barvami privabljajo opraševalce.

3. Kateri listi na cvetu so zelene barve? Kakšna je njihova vloga?

Zelene barve so čašni listi. Ko je cvet zaprt v popku ga ščitijo, nato pa se razprejo.

4. Kateri trije deli sestavljajo pestič?

Pestič je iz treh delov: brazda, vrat in plodnica. V plodnici so semenske zasnove.

5. Kje se nahaja ženska spolna celica – jajčece?

Jajčece se nahaja v plodnici. Tam se razvije ena ali več semenskih zasnov, ki vsaka vsebuje eno jajčno celico.

6. Katera dva dela gradita prašnik?

Prašnik je iz prašnične niti in prašnice s pelodnimi zrni.

7. Kje se nahaja moška spolna celica – semenčica – spermij?

V prašnicah se razvijejo pelodna zrna, v katerih so moške spolne celice.

Pelodu se reče cvetni prah.